62020TO0014_INF
A Törvényszék (nyolcadik tanács) 2020. október 16‑i végzése –Tratkowski kontra Bizottság
(T‑14/20. sz. ügy)
„Megsemmisítés iránti kereset – Közszolgálat – Tisztviselők – COM/2/AD 12/18 (AD 12). sz. belső versenyvizsga – A jelentkezési lapnak az e célból előírt, a személyzeti szabályzat III. mellékletének 2. cikkében említett formanyomtatványon történő benyújtása – A kinevezésre jogosult hatósághoz ezzel egyidejűleg, külön papíron benyújtott versenyvizsgára bocsátás iránti kérelem – Jogosultsági feltételek – A vizsgabizottságnak a felperes jelentkezését elutasító határozata – A pályázó felülvizsgálati kérelmének a vizsgabizottság általi, elkésettség miatti elutasítása – A kinevezésre jogosult hatóság azon határozata, amelyben elutasították a felperes arra irányuló kérelmét, hogy tekintsenek el a versenyvizsga‑felhívásban előírt egyik feltételtől a felperes vizsgára bocsátása érdekében – A kinevezésre jogosult hatóság, nem pedig a vizsgabizottság határozatának vitatása – Az eljáráshoz fűződő érdek – Elfogadhatatlanság”
1.
Tisztviselői kereset – Versenyvizsga‑bizottsági határozat – Előzetes közigazgatási panasz – A kinevezésre jogosult hatósághoz címzett, a versenyvizsga‑felhívásban előírt egyik feltételtől való eltérést megtagadó határozattal szembeni panasz – A vizsgabizottságnak a felperes jelentkezését elutasító határozatával szembeni kereset hiánya – Elfogadhatatlanság
(EUMSZ 270. cikk; személyzeti szabályzat, 90. cikk, (2) bekezdés, és 91. cikk, (2) bekezdés)
(lásd: 35–40. pont)
2.
Tisztviselői kereset – Előzetes közigazgatási panasz – Határidők – Jogvesztés – Menthető tévedés – Fogalom – A versenyvizsga‑bizottsági határozat vitatására nyitva álló jogorvoslati lehetőségek tekintetében tévedésbe eső tapasztalt tisztviselő – Kizártság
(Személyzeti szabályzat, 90. és 91. cikk)
(lásd: 43–48. pont)
Tárgy
A Bizottság 2019. március 14‑i azon határozatának megsemmisítése iránt az EUMSZ 270. cikk alapján benyújtott kérelem, amelyben ezen intézmény kinevezésre jogosult hatósága azon az alapon utasította el a felperesnek a COM/2/AD 12/18 (AD 12) sz. belső versenyvizsgára bocsátása iránti kérelmét, hogy esetében nem teljesül a vonatkozó versenyvizsga‑felhívásban előírt, az AD 10 besorolási fokozat elérésével kapcsolatos feltétel.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék Michal Tratkowskit kötelezi a költségek viselésére.